ഹിന്ദുത്വ ഫാസിസത്തിനുള്ള സാദ്ധ്യത ഒളിഞ്ഞു കിടക്കുന്നു : ഡോ. രാജ ഹരിപ്രസാദ് കൊടുങ്ങല്ലൂര് : ജനാധിപത്യത്തിന്റെ സഹിഷ്ണുത പറഞ്ഞുകൊടുത്ത രാജ്യത്തിനകത്ത് ഇപ്പോഴും ഫാസിസത്തിനുള്ള സാദ്ധ്യതകള് ഇന്ത്യന് നീതിന്യായ വ്യവസ്ഥയിലെ നിയമങ്ങളിലടക്കം ഒളിഞ്ഞു കിടക്കുന്നതായി പ്രഭാഷകന് ഡോ. രാജ ഹരിപ്രസാദ് അഭിപ്രായപ്പെട്ടു. ടി.എന് ജോയ് അനുസ്മരണത്തോട് അനുബന്ധിച്ച് കൊടുങ്ങല്ലൂര് ഹെല്ത്ത് കെയര് ഇന്സ്റ്റിറ്റ്യൂട്ട് സംഘടിപ്പിച്ച ഹിന്ദുത്വ ഫാസിസത്തിന്റെ മതേതരത്വ ധ്വംസനങ്ങള് എന്ന വിഷയത്തില് സ്മാരക പ്രഭാഷണം നടത്തുകയായിരുന്നു ഡോ. രാജ ഹരിപ്രസാദ്. ചരിത്രമെന്ന് പറയുന്നത് മറവിക്കെതിരായ ഓര്മ്മകളുടെ സമരമാണ്. ഹിന്ദുത്വവും നവലിബറല് നയങ്ങളും രണ്ടല്ല എന്നും, നമുക്ക് സംഭവിക്കുന്നത് ഇവയെയെല്ലാം ചേര്ത്തുവായിക്കാതെ പോകുന്നതു കൊണ്ടുള്ള തെറ്റിദ്ധാരണയാണ്.അധികാരം കൊയ്യണമാദ്യം നാം അതിനുമേലാകട്ടേ പൊന്നാര്യന്. എന്ന ഇടശ്ശേരിയുടെ കവിതയെ ഉദ്ധരിച്ച് ഭരണകൂടം കര്ഷകരോട് നടത്തുന്ന നീതി നിഷേധത്തെ കുറിച്ചും അദ്ദേഹം വിശദീകരിച്ചു. ടി.എന്. ജോയി അനുസ്മരണ പ്രഭാഷണം പി.എന് ഗോപീകൃഷ്ണന് നടത്തി. കൊടുങ്ങല്ലൂര് ഹെല്ത്ത് ഹെയര് ഇന്സ്റ്റിറ്റിയൂട്ടില് നടന്ന പരിപാടിയില് നജു ഇസ്മായില് അദ്ധ്യക്ഷത വഹിച്ചു. എച്ച്.സി.ഐ വൈസ് പ്രസിഡന്റ് അഡ്വ. ധീരജ് , എക്സിക്യൂട്ടീവ് അംഗം സുദര്ശന് എന്നിവര് സംസാരിച്ചു.